CELEX: 62018TN0605
Language: lt
Date: 2018-10-08 00:00:00
Title: Byla T-605/18: 2018 m. spalio 8 d. pareikštas ieškinys byloje ZF / Komisija

17.12.2018   
            
            
               LT
            
            
               Europos Sąjungos oficialusis leidinys
            
            
               C 455/27
            
         
      2018 m. spalio 8 d. pareikštas ieškinys byloje ZF / Komisija
      
      (Byla T-605/18)
      (2018/C 455/36)
      Proceso kalba: prancūzų
      
         Šalys
      
      
         Ieškovas: ZF, atstovaujamas advokato J.-N. Louis
      
         Atsakovė: Europos Komisija
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2017 m. lapkričio 30 d. Komisijos sprendimą nustatyti ieškovo teises į pensiją, taikomą atgaline data nuo 2015 m. kovo 6 d., ir 2018 m. sausio 31 d. sprendimą dėl tariamai nepagrįstai sumokėtų sumų susigrąžinimo;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad neteisėtai buvo atšauktas aktas, kuriuo buvo nustatytos jo subjektinės teisės į pensiją jam pradėjus tarnybą EIVT 2011 m. spalio 1 d. pagal Kitų Europos Sąjungos tarnautojų įdarbinimo sąlygų 15 straipsnio 1 dalį. Taigi ieškovas mano, kad arba šis sprendimas buvo teisėtas ir negalėjo būti atšauktas, ar buvo neteisėtas ir galėjo būti atšauktas per protingą terminą.
               
            
                  2.
               
               
                  Antrasis ieškinio pagrindas grindžiamas teisės klaida, nes sprendimas įdarbinti ieškovą jį priskiriant prie A12 lygio, 8 pakopos, laikinuoju tarnautoju, darbo stažą pakopoje skaičiuojant nuo 2007 m. lapkričio 1 d., buvo teisėtas ir atitiko sutartį, įpareigojančią šalis, ir todėl teisėtai negalėjo būti atšauktas ir pakeistas sprendimu, kuriuo taikomas korekcinis koeficientas, dėl kurio gerokai sumažėjo ieškovo darbo užmokestis.
               
            
                  3.
               
               
                  Trečiasis ieškinio pagrindas grindžiamas Komisijos padaryta akivaizdžia vertinimo klaida, kai ji nusprendė, kad ieškovas ėjo skyriaus vadovo lygio pareigas.
               
            
                  4.
               
               
                  Ketvirtasis ieškinio pagrindas grindžiamas pareigos motyvuoti pažeidimu, nes skundžiamuose sprendimuose nenurodyti reikšmingi motyvai.
               
            
                  5.
               
               
                  Penktasis ieškinio pagrindas grindžiamas Europos Sąjungos pareigūnų tarnybos nuostatų 85 straipsnio pažeidimu, nes ieškovui negalėjo būti pranešta apie galimą sprendimo, kuriuo nustatomos jo teisės į pensiją, įgytos dirbant EIVT, neteisėtumą.